2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

จากประสบการณ์ของนายจำเริญ พูลวรลักษณ์ ในธุรกิจโรงภาพยนตร์อันยาวนานกว่า 40
ปีในนามเครือเมเจอร์ กรุ้ป นายวิชา พูลวรลักษณ์
บุตรชายได้สานต่อประสบการณ์และเริ่มทำธุรกิจโรงภาพยนตร์ในแนวเอ็นเตอร์เทนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก
และธุรกิจโบว์ลิ่งและคาราโอเกะเป็นธุรกิจรอง พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่น ร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก เป็นต้น
ทำให้ลูกค้าของโรงภาพยนตร์เมเจอร์ ซีนีเพล็กซ์ สามารถเลือกหาความบันเทิงได้อย่างเต็มที่

ด้วยสถานภาพที่เข้มแข็งของบริษัท ในปี 2547 ได้ลงทุนในบริษัท แคลิฟอเนียร์ ว๊าว เอ็กซ์พีเรียนซ์
จำกัด (มหาชน) ซึ่งเข้าจดทะเบียนในตลาดหลักทรัพย์ในปลายปี 2548 ในสัดส่วนร้อยละ 36.5
และบริษัท สยามฟิวเจอร์ ดิเวลลอปเมนท์ จำกัด (มหาชน) ในสัดส่วนร้อยละ 21.2
รวมถึงการลงทุนในบริษัทย่อยอื่น ๆ
เพื่อเพิ่มศักยภาพในการนำไปสู่ศูนย์บันเทิงที่ครบวงจรอย่างแท้จริง

ทั้งนี้ ในปี 2550 บริษัทได้เปิดโรงภาพยนตร์และโบว์ลิ่งเพิ่มอีก 25 โรง โดยเป็นในสาขาเดิม คือ
สาขาสำโรง 5 โรง และสาขาใหม่ 4 สาขา แบ่งเป็น แจ้งวัฒนะ 4 โรง พัทยา 8 โรง ชลบุรี 4
โรง และกระบี่ 4 โรง ในส่วนของโบว์ลิ่งบริษัทได้เปิดสาขาใหม่ 2 สาขา ได้แก่ พัทยา 22 เลน
และ ชลบุรี 10 เลน รวมไปถึงการเปิดเพิ่มในสาขาที่มีโรงภาพยนตร์อยู่แล้วอีก 2 สาขา คือ
สาขาสำโรง และสาขาลาดพร้าว

การปรับโครงสร้างภายในกลุ่มเมเจอร์ ซีนีเพล็กซ์

ในช่วงระหว่างปี 2545 – ปี 2548 กลุ่มเมเจอร์ ซีนีเพล็กซ์
มีการจัดโครงสร้างธุรกิจภายในกลุ่มให้มีความชัดเจนเพื่อเตรียมความพร้อมของกิจการเพื่อรองรับการเติบโตทางธุรกิจในอนาคต
ดังนี้

ระหว่างปี 2545 บริษัทมีการจัดโครงสร้างธุรกิจภายในกลุ่ม ได้แก่ การเข้าซื้อสินทรัพย์ของ บริษัท
เมเจอร์ โบว์ล จำกัด (บริษัทย่อย ที่ถือหุ้นอยู่ 99.99%) และเข้าเป็นผู้เช่าพื้นที่แทนบริษัท เมเจอร์
ซีนีม่า จำกัด (บริษัทย่อย ที่ถือหุ้นอยู่ 99.99%) กับเจ้าของอาคาร บริษัท เดอะมอลล์
เอ็นเตอร์เทนเมนท์ จำกัด เพื่อเข้าไปดำเนินธุรกรรมแทนบริษัทย่อย
ให้การทำงานมีความสะดวกและคล่องตัวมากขึ้น

เมื่อวันที่ 18 สิงหาคม 2546 บริษัทได้เข้าซื้อหุ้นของบริษัท สยามฟิวเจอร์ ดีเวลอปเมนท์ จำกัด
(มหาชน) ในอัตราส่วน 25% เป็นมูลค่าการลงทุนประมาณ 180 ล้านบาท
เพื่อประโยชน์ในการขยายสาขาของบริษัทให้รวดเร็วมากยิ่งขึ้น

เมื่อวันที่ 11 กันยายน 2546 บริษัทได้เข้าซื้อหุ้น 49% ในบริษัท แคลิฟอเนียร์ ฟิสเนส เซ็นเตอร์
จำกัด เพื่อประกอบธุรกิจสถานออกกำลังกายในรูปแบบบันเทิง
เป็นการขยายการทำธุรกิจของบริษัทในรูปแบบใหม่

เมื่อวันที่ 1 ตุลาคม 2546 บริษัทได้เข้าร่วมจัดตั้งบริษัท อุดร ไฟว์สตาร์ ซีนีเพล็กซ์
ซึ่งมีลักษณะการดำเนินธุรกิจประเภทโรงภาพยนตร์ ซึ่งจะเป็นสาขาแห่งหนึ่งของกลุ่มเมเจอร์ฯ ต่อไป

และต่อมาเมื่อวันที่ 15 ตุลาคม 2546 กลุ่มของคุณสสิธร องค์วาสิฏฐ์ ซึ่งเป็นผู้ถือหุ้นที่เหลืออีกร้อยละ
33.33 ในกิจการของกลุ่มรัชโยธินและบจ.กรุงเทพ ไอแมกซ์ เธียเตอร์ รวมทั้งสิ้น 5 บริษัท
และจัดว่าเป็นบุคคลที่อาจขัดแย้งกับผู้บริหารหรือผู้ถือหุ้นรายใหญ่ของบริษัทนั้น
ได้ขายหุ้นที่ถืออยู่ทั้งหมดให้แก่ BANQUE BARING BROTHERS (SUISSE) S.A., GENEVA,
SWITZERLAND ทั้งนี้นิติบุคคลดังกล่าวมิได้เป็นนิติบุคคลของบุคคลที่อาจมีความขัดแย้ง
ส่งผลให้โครงสร้างของกลุ่มมีความชัดเจนในเรื่องการขจัดความขัดแย้งทางผลประโยชน์และให้ประโยชน์ดีที่สุดแก่ผู้ถือหุ้นรายย่อย

ต่อมาภายในเดือน มีนาคม 2547 บริษัทได้ทำการซื้อหุ้นคืนจากผู้ถือหุ้นส่วนน้อยในบริษัทกลุ่มรัชโยธิน
จาก บริษัท เชสฟิลด์ คอร์ป จำกัด การลงทุนมีมูลค่า 320 ล้านบาท คิดเป็นสัดส่วนร้อยละ 8.75
ของสินทรัพย์รวมของบริษัท ณ วันที่ 31 ธันวาคม 2546 โดยบริษัทได้เข้าลงทุนในสัดส่วน 1 ใน 3
ของทุนจดทะเบียนทั้งหมด ซึ่งจะทำให้บริษัทถือหุ้น 100% ในกลุ่มบริษัทรัชโยธิน

เมื่อวันที่ 26 เมษายน 2547 บริษัทได้จัดตั้งบริษัท สยาม ซีนีเพล็กซ์ จำกัด ด้วยทุนจดทะเบียน 150
ล้านบาท โดยบริษัทถือหุ้น 100%
มีจุดประสงค์เพื่อบริหารโรงภาพยนตร์ในโครงการสยามพารากอนให้มีความคล่องตัว
โดยให้มีทีมงานที่เป็นเอกเทศในการบริหารงาน

เมื่อวันที่ 27 พฤษภาคม 2547 บริษัทได้ร่วมทุนกับบริษัท สามารถ อินโฟ มีเดีย จำกัด จัดตั้งบริษัท
ไอ-เมเจอร์ จำกัด ด้วยทุนจดทะเบียน 20 ล้านบาท ในอัตราฝ่ายละ 50%
โดยเรียกชำระค่าหุ้นครั้งแรก 25% โดยมีจุดประสงค์เพื่อเป็นการขยายฐานทางการตลาด
เพิ่มช่องทางการจัดจำหน่าย และใช้ข้อมูล ลิขสิทธิ์ต่างๆ ทางด้านภาพยนตร์ ให้มีประสิทธิภาพสูงสุด

เมื่อวันที่ 10 มิถุนายน 2547 บริษัทได้ควบรวมกิจการเข้ากับ บริษัท อีจีวี เอนเตอร์เทนเมนท์
จำกัด (มหาชน) โดยออก

หลักทรัพย์ใหม่ของบริษัท เพื่อแลกกับหลักทรัพย์ทั้งหมดของ EGV ในอัตราส่วน 2.27426 หุ้น EGV
ต่อ 1 หุ้นเมเจอร์ และ 11.44905 EGV-Warrant ต่อ 1 หุ้นเมเจอร์
โดยมีวัตถุประสงค์เพื่อเพิ่มความแข็งแกร่งในธุรกิจโรงภาพยนตร์ ลดภาวะการแข่งขัน
และขยายฐานลูกค้าให้ครอบคลุมและทั่วถึงมากยิ่งขึ้น

เมื่อวันที่ 2 กันยายน 2547 ลงทุนในบริษัท แปซิฟิค มาร์เก็ตติ้ง แอนด์ เอ็นเตอร์เทนเม้นท์ กรุ้ป
จำกัด ในสัดส่วนร้อยละ 80 ของทุนจดทะเบียนทั้งหมด คิดเป็นมูลค่า 80 ล้านบาท
เป็นการขยายการลงทุนในการจัดจำหน่ายภาพยนตร์ในตลาด Home Entertainment
ซึ่งเป็นธุรกิจที่สอดคล้องกับธุรกิจหลักที่ทำอยู่

เมื่อวันที่ 31 ตุลาคม 2548 ร่วมลงในบริษัท เมเจอร์ ออนไลน์ จำกัด ในสัดส่วนร้อยละ 40
ของทุนจดทะเบียนทั้งหมด คิดเป็นมูลค่า 400,000 บาท
เพื่อพัฒนาระบบเทคโนโลยีสารสนเทศของบริษัทให้มีประสิทธิภาพมากยิ่งขึ้น
ทั้งในแง่ของการบริหารจัดการภายในและการดำเนินธุรกิจ

เมื่อวันที่ 25 พฤศจิกายน 2548 ลงทุนในบริษัท เอ็ม พิคเจอร์ส จำกัด ในสัดส่วนร้อยละ 80
ของทุนจดทะเบียนทั้งหมด คิดเป็นมูลค่า 80 ล้านบาท
โดยมีวัตถุประสงค์เพื่อการสนับสนุนธุรกิจหลักของบริษัทคือการนำเข้าภาพยนตร์อิสระ
มาจัดจำหน่ายในโรงภาพยนตร์และในตลาด Home Entertainment ในประเทศ

เมื่อวันที่ 24 เมษายน 2549 บริษัทได้ปรับสัดส่วนการถือครองหุ้นใน บริษัท สยามฟิวเจอร์
ดีเวลอปเมนท์ จำกัด (มหาชน) ลดลง 16.55 ล้านหุ้น หรือ คิดเป็นอัตราส่วน 15.52%
ของจำนวนที่ถืออยู่ทั้งหมด 106.7 ล้านหุ้น ส่งผลให้บริษัทเหลือการถือครองหุ้นใน บริษัท
สยามฟิวเจอร์ ดีเวลอปเมนท์ จำกัด (มหาชน) อยู่ทั้งหมดร้อยละ 21.2 ของจำนวนหุ้นทั้งหมด

เมื่อวันที่ 14 พฤศจิกายน 2549 บริษัทได้เข้าซื้อหุ้นเพิ่มจากผู้ถือหุ้นเดิมของบริษัท อุดร ไฟว์สตาร์
ซีนีเพล็กซ์ เป็นจำนวน 10% ส่งผลให้จำนวนหุ้นที่บริษัทถืออยู่ในปัจจุบันเพิ่มเป็น 90%
คิดเป็นมูลค่าเงินลงทุนประมาณ 7,000,000 บาท

เมื่อวันที่ 21 กุมภาพันธ์ พ.ศ. 2550 บริษัทได้รับโอนหุ้นสามัญของบริษัทร่วม คือ บริษัท เมเจอร์
ออนไลน์ จำกัด จำนวน 5,993 หุ้น โดยมีมูลค่าที่ตราไว้หุ้นละ 100 บาท คิดเป็นสัดส่วนร้อยละ 60
จากผู้ถือหุ้นอีกฝ่ายหนึ่งโดยไม่มีมูลค่า การรับโอนหุ้นดังกล่าวทำให้บริษัท ถือหุ้นทั้งหมดในบริษัท
เมเจอร์ ออนไลน์ จำกัด จำนวน 10,000 หุ้น บริษัทมีกำไรจากการรับโอนหุ้นดังกล่าวจำนวน
2.19 ล้านบาท และได้เปลี่ยนชื่อ บริษัท เมเจอร์ ออนไลน์ จำกัด เป็น บริษัท รัชโยธิน อเวนิว
เมเนจเม้นท์ จำกัด

เมื่อวันที่ 26 กุมภาพันธ์ 2550 บริษัทได้ลงทุนในหุ้นสามัญของบริษัท รัชโยธิน อเวนิว จำกัด
ซึ่งดำเนินธุรกิจให้เช่าพื้นที่ในรูปแบบ ไลฟ์สไตล์-มอลล์ คิดเป็นสัดส่วนการถือครองหุ้นร้อยละ 50
ในบริษัทดังกล่าว เป็นมูลค่าเงินลงทุน 50 ล้านบาท
โดยบริษัทถือว่าบริษัทดังกล่าวเป็นบริษัทร่วมเนื่องจากมีข้อตกลงกับผู้ถือหุ้น อีกฝ่ายหนึ่ง ได้แก่ บริษัท
สยามฟิวเจอร์ ดีเวลอปเมนท์ จำกัด (มหาชน) ซึ่งเป็นบริษัทร่วมอีกแห่งหนึ่งของบริษัท
โดยตามข้อตกลง บริษัท สยามฟิวเจอร์ ดีเวล-อปเมนท์ จำกัด (มหาชน)
จะเป็นผู้บริหารการดำเนินธุรกิจในบริษัทดังกล่าว และจะรวมงบการเงินของ บริษัท รัชโยธิน
อเวนิว จำกัด ในการจัดทำงบการเงินรวมของบริษัท สยามฟิวเจอร์ ดีเวลอปเมนท์ จำกัด
(มหาชน) โดยมีวัตถุประสงค์ในการลงทุนเพื่อขยายธุรกิจด้านพื้นที่ให้เช่า

เมื่อวันที่ 12 มีนาคม พ.ศ. 2550 บริษัทได้จำหน่ายเงินลงทุนทั้งหมดในหุ้นสามัญของบริษัท รัชโยธิน
อเวนิว เมเนจเม้นท์ จำกัด (เดิมชื่อ บริษัท เมเจอร์ ออนไลน์ จำกัด) จำนวน 9,993
หุ้นให้แก่บริษัท รัชโยธิน อเวนิว จำกัด เป็นจำนวนเงินทั้งสิ้น 1 ล้านบาท
โดยมีผลขาดทุนจากการขายเงินลงทุนดังกล่าวจำนวน 2.62 ล้านบาท และ 1.59 ล้านบาท
ในงบการเงินรวมและงบการเงินเฉพาะบริษัท ตามลำดับ

เมื่อวันที่ 8 มิถุนายน 2550 บริษัทได้ซื้อหุ้นสามัญในบริษัท ไทยทิคเก็ตมาสเตอร์.คอม จำกัด
ในสัดส่วนร้อยละ 40 ที่ราคา 31.20 ล้านบาท บริษัท ไทยทิคเก็ตมาสเตอร์.คอม จำกัด
ประกอบธุรกิจในการเป็นตัวแทนจัดจำหน่ายตั๋ว บัตรเข้าชมการแสดงและคอนเสิร์ต ณ ปัจจุบัน บริษัท
ไทยทิคเก็ตมาสเตอร์.คอม จำกัด ได้เปลี่ยนชื่อเป็นบริษัท ไทยทิคเก็ตเมเจอร์ จำกัด
ทั้งนี้เพื่ออำนวยความสะดวกแก่ลูกค้าในการซื้อบัตรเข้าชมการแสดงต่างๆได้สะดวกมากยิ่งขึ้น

เมื่อวันที่ 12 มิถุนายน 2550 บริษัท เมเจอร์ ซีนีเพล็กซ์ กรุ้ป จำกัด (มหาชน)
โดยบริษัทย่อยของบริษัท
ได้ดำเนินการจดทะเบียนโอนอสังหาริมทรัพย์พร้อมส่วนควบและอุปกรณ์ที่เกี่ยวข้อง
และ/หรือให้เช่าสิทธิการเช่า และ/หรือโอนสิทธิการเช่าอสังหาริมทรัพย์ ณ กรมที่ดิน
รวมถึงการขายอุปกรกณ์สาธารณูปโภค ของโครงการเมเจอร์ ซีนีเพล็กซ์ รัชโยธิน และ
โครงการเมเจอร์ ซีนีเพล็กซ์ รังสิต ให้แก่กองทุนรวมอสังหาริมทรัพย์ เมเจอร์ ซีนีเพล็กซ์
ไลฟ์สไตล์ ในวันที่ 27 มิถุนายน 2550
ซึ่งสำนักงานคณะกรรมการกำกับหลักทรัพย์และตลาดหลักทรัพย์ได้รับจดทะเบียนกองทรัพย์สินเป็นกองทุนรวมอสังหาริมทรัพย์
จำนวนเงินทุนโครงการ 2,300 ล้านบาท เมื่อวันที่ 26 มิถุนายน 2550 ตามมาตรา 124
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งบริษัทย่อยได้จำหน่ายทรัพย์สินเป็นเงินทั้งสิ้น 1,802.67 ล้านบาท
และได้รับเงินสุทธิหลังหักภาษีเงินได้นิติบุคคลหัก ณ ที่จ่าย เป็นจำนวนเงิน 1,740.73 ล้านบาท

เมื่อวันที่ 27 มิถุนายน พ.ศ. 2550 บริษัทได้ลงทุนในกองทุนรวมอสังหาริมทรัพย์เมเจอร์ ซีนีเพล็กซ์
ไลฟ์สไตล์ ในสัดส่วนร้อยละ 33 ของหน่วยลงทุนที่ออกและเสนอขายทั้งหมดของกองทุน
รวมเป็นจำนวนเงินทั้งสิ้น 759 ล้านบาท
กองทุนรวมดังกล่าวมีวัตถุประสงค์ในการนำเงินที่ได้จากการระดมทุนมาลงทุนโดยการซื้อ เช่า
และ/หรือเช่าช่วงอสังหาริมทรัพย์ โดยอสังหาริมทรัพย์ที่กองทุนรวมจะลงทุนนั้น ได้แก่
สิทธิการเช่าที่ดินและอาคารโครงการเมเจอร์รัชโยธินและรังสิต ซึ่งเป็นอสังหาริมทรัพย์ของบริษัท
รัชโยธินเรียลตี้ จำกัด บริษัท รัชโยธิน แมเนจเมนท์ จำกัด บริษัท รัชโยธิน ซีนีม่า จำกัด บริษัท
เมเจอร์ ซีนีเพล็กซ์ พร็อพเพอร์ตี้ จำกัด และบริษัท เมเจอร์ ซีนีเพล็กซ์ เซอร์วิส จำกัด
ซึ่งเป็นบริษัทย่อยของบริษัท

เมื่อวันที่ 30 ตุลาคม 2550 บริษัทได้ลงทุนเพิ่มใน บริษัท แปซิฟิค มาร์เก็ตติ้ง แอนด์ เอ็นเตอร์เทน
เม้นท์ กรุ๊ป จำกัด (PMEG) ซึ่งเป็นบริษัทย่อยของบริษัท โดยทุนจดทะเบียนปัจจุบัน 15 ล้านบาท
จำนวนหุ้น สามัญ 1.5 ล้านหุ้น มูลค่าหุ้นละ 10 บาท บริษัทถือหุ้นสามัญจำนวน 1,199,996 หุ้น
คิดเป็นมูลค่า 11,999,960 บาท คิดเป็นร้อยละ 80 เพิ่มทุนจดทะเบียนเป็น 100 ล้านบาท
โดยเสนอขายหุ้นเพิ่มทุนให้แก่บริษัทเป็นจำนวน เงิน 85 ล้านบาท คิดเป็นจำนวนหุ้นสามัญ 8.5
ล้านหุ้น มูลค่าหุ้นละ 10.00 บาท ทำให้สัดส่วนการถือหุ้นของบริษํทใน PMEG
เปลี่ยนแปลงจากเดิมร้อยละ 79.99 เพิ่มเป็นร้อยละ 96.99

เมื่อวันที่ 30 ตุลาคม 2550 บริษัทได้มีมติให้จำหน่ายหุ้นของบริษัท เอ็ม พิคเจอร์ส จำกัด (MP)
ที่บริษัทถืออยู่จำนวน 799,993 หุ้น คิดเป็นสัดส่วนร้อยละ 79.99 ของจำนวนหุ้นทั้งหมดของ MP
ให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (ทราฟฟิกคอร์นเนอร์)
มูลค่ารวมของสิ่งตอบแทนที่บริษัทจะได้รับเท่ากับ 256 ล้านบาท โดยในกรณีที่บริษัท
ทราฟฟิกคอร์นเนอร์โฮลดิ้งส์ จำกัด (มหาชน) (TRAF) ชำระด้วยหุ้นสามัญใหม่เพิ่มทุนของ TRAF
และ/หรือเป็นเงินสดนั้น จำนวนหุ้นสามัญใหม่เพิ่มทุนที่ออกให้แก่บริษัทและผู้ถือหุ้นรายอื่นของ MP
(รวมเรียกว่าผู้ขาย)
เพื่อชำระค่าซื้อหุ้นในการเข้าทำรายการครั้งนี้ต้องทำให้ผู้ขายมีสัดส่วนการถือหุ้นใน TRAF
ภายหลังการเข้าทำรายการไม่น้อยกว่าร้อยละ 51 และไม่เกินร้อยละ 59 ทั้งนี้
หากจำนวนหุ้นสามัญใหม่เพิ่มทุนที่ออกให้แก่ผู้ขายเพื่อชำระค่าซื้อหุ้นในการเข้าทำรายการครั้งนี้น้อยกว่าร้อยละ
51 TRAF จะต้องชำระค่าซื้อหุ้นเป็นเงินสดทั้งจำนวน โดยบริษัทจะยังคงเป็นพันธมิตรทางธุรกิจกับ
TRAF ตามที่เปิดเผยในสารสนเทศต่อไปแต่ไม่สามารถเข้าร่วมบริหารงานของ TRAF ได้ ทั้งนี้
หากเงินเพิ่มทุนที่ได้รับจากผู้ถือหุ้นเดิมของบริษัทมีจำนวนไม่เพียงพอค่าซื้อหุ้นดังกล่าว
การเข้าทำรายการในครั้งนี้จะถือว่าเป็นอันสิ้นสุดลง
บริษัทคาดว่าจะได้ประโยชน์จากการต่อยอดทางธุรกิจที่เน้นแนว Lifestyle Entertainment
โดยบริษัทจะผสมผสานความรู้และความชำนาญของบริษัทในด้านการจัดหา/คัดเลือกภาพยนตร์ทั้งในและต่างประเทศ
การมีเครือข่ายและความสัมพันธ์อันดีกับผู้ผลิตภาพยนตร์/นักแสดงไทย
รวมถึงการได้รับการสนับสนุนในด้านต่างๆ
จากกลุ่มเมเจอร์เข้ากับความเชี่ยวชาญในด้านการบริหารจัดการสื่อของทราฟฟิกคอร์นเนอร์เพื่อร่วมกันสร้างมูลค่าเพิ่มสูงสุดให้กับบริษัทและผู้ถือหุ้นในอนาคต

เมื่อวันที่ 14 พฤศจิกายน 2550 บริษัทได้ลงทุนเพิ่มในบริษัท แคลิฟอร์เนีย ว้าว เอ็กซ์พีเรียนซ์
จํากัด (มหาชน) ("CAWOW") ซึ่งบริษัทถือหุ้นสามัญอยู่จำนวน 73.5 ล้านหุ้น
หรือคิดเป็นสัดส่วนร้อยละ 36.75 โดย อ้างถึงสารสนเทศที่ทาง CAWOW
แจ้งต่อตลาดหลักทรัพย์แห่งประเทศไทย เรื่องการจัดสรรหุ้นเพิ่มทุน
โดยจัดสรรให้สิทธิในการซื้อหุ้นเพิ่มทุนแก่ผู้ถือหุ้นเดิม ในอัตราส่วน 2 หุ้นเดิม ต่อ 1 หุ้นใหม่
ราคาขายหุ้น ละ 1.50 บาท ดังนั้นเพื่อคงสัดส่วนการลงทุนใน CAWOW
คณะกรรมการบริษัทมีมติอนุมัติให้ใช้สิทธิใน การซื้อหุ้นเพิ่มทุนจำนวน 36.75 ล้านหุ้น
(คำนวณตามเงื่อนไขการใช้สิทธิ) คิดเป็นเงินลงทุน 55.125 ล้านบาท

เมื่อวันที่ 4 กุมภาพันธ์ พ.ศ. 2551
บริษัทได้ตกลงทำรายการจำหน่ายเงินลงทุนทั้งหมดในหุ้นสามัญของบริษัท เอ็ม พิคเจอร์ส จำกัด
จำนวน 799,993 หุ้นให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (TRAF)
ในราคาที่เสนอขายหุ้นละ 320 บาท เป็นจำนวนเงินทั้งสิ้น 256 ล้านบาท โดยบริษัทและนายสุชิน
สถิตพัฒนพันธ์ ผู้ถือหุ้นอีกรายหนึ่งของ PMEG จะเข้าถือหุ้นใน TRAF ที่สัดส่วนร้อยละ 51
โดยบริษัทได้ตกลงซื้อหุ้นสามัญของ TRAF จำนวน 146,920,114 หุ้นในราคาหุ้นละ 1.84 บาท
เป็นจำนวนเงินทั้งสิ้น 270.3 ล้านบาท โดยมีสัดส่วนการถือหุ้นร้อยละ 40.81
ของทุนจดทะเบียนของ TRAF และหุ้นที่เหลืออีกร้อยละ 10.2 ชำระโดยนายสุชิน สถิตพัฒนพันธ์

ปัจจุบัน ณ วันที่ 31 ธันวาคม 2550 กลุ่มเมเจอร์ ซีนีเพล็กซ์
ประกอบด้วยบริษัทภายในกลุ่มรวมทั้งหมด 25 บริษัท ดังภาพแสดงต่อไปนี้

โครงสร้างการถือหุ้นของกลุ่มเมเจอร์ ซีนีเพล็กซ์

ณ วันที่ 31 ธันวาคม 2550 บริษัทมีทุนจดทะเบียน รวมทั้งสิ้น 906,000,000 บาท
แบ่งออกเป็นหุ้นสามัญ 906,000,000 หุ้น เรียกชำระแล้ว 879,932,619 หุ้น มูลค่าที่ตราไว้หุ้นละ
1 บาท

หมายเหตุ : ผู้ถือหุ้นอื่นในบริษัทย่อยและบริษัทร่วม
ไม่มีความเกี่ยวข้องกับกลุ่มผู้ถือหุ้นหรือผู้บริหารของบริษัท
และ/หรือไม่มีความขัดแย้งทางผลประโยชน์กับบริษัท รายละเอียด ณ วันที่ 30 มิถุนายน 2550
ปรากฏดังนี้

บจ.อุดร ไฟว์สตาร์ ซีนีเพล็กซ์ - นายรัฐฉัตร ฉัตรพัฒนศิริ นายอรชัย ปุณณะนิธิ และนายพรชัย
อึ้งธนไพศาล

มีสัดส่วนการถือหุ้นประมาณร้อยละ 5.46 2.77 และ 1.77 ตามลำดับ

บมจ.แคลิฟอร์เนียร์ ว้าว เอ็กซ์พีเรียนซ์ - กลุ่มเลอวีนร้อยละ 38.25

บมจ.สยามฟิวเจอร์ ดีเวลลอปเมนท์ - กลุ่มวิฑูรชาติร้อยละ 13.27 กลุ่มสุทธพงศ์ร้อยละ12.53
กลุ่มจันทรประภา
ร้อยละ 10.44

บจ. แปซิฟิค มาร์เก็ตติ้ง แอนด์ เอ็นเตอร์เทนเม้น กรุ้ป - นายแพททริค จอห์น ลีโอนี่ร้อยละ 3

บจ. อีจีวี ไฟว์สตาร์ (“EGVF”) - บริษัทไฟว์สตาร์มาร์โคมูฟวี่ซิตี้ จำกัดร้อยละ 9

บจ.เอ็ม พิกเจอร์ส - นายสุชิน สถิตพัฒนพันธ์ร้อยละ 20

บจ.ไทยทิกเก็ตเมเจอร์ - บริษัท บีอีซี เวิลด์ จำกัด (มหาชน)ร้อยละ 60

กองทุนรวมอสังหาริมทรัพย์ - สำนักงานประกันสังคม ร้อยละ 30.43

- ธนาคารออมสิน ร้อยละ 2.17

- น.ส.รัตนา มาลีนนท์ ร้อยละ 2.17

- บริษัท ไอเอ็นจี ประกันชีวิต จำกัด ร้อยละ 2.17

- บริษัท บีอีซีไอ คอร์ปอเรชั่น จำกัด ร้อยละ 1.30

- ตลาดหลักทรัพย์แห่งประเทศไทย ร้อยละ 1.30

- นายประชุม มาลีนนท์ ร้อยละ 1.3 นายวุฒิ สุทธะพินทุ ร้อยละ 0.52

- นางสาวจิตราพรรณ จรณะจิตต์ ร้อยละ 0.43

บจ. มีเดีย โลจิสติก - บริษัท โซนี่ บีเอ็มจี มิวสิค เอนเทอร์เทนเมนต์ (ประเทศไทย) จำกัด
ร้อยละ 49.98

บจ. แปซิฟิก มีเดีย เซลส์ - ผู้ถือหุ้นรายย่อย ร้อยละ 0.60

บจ. เอ็กซ์เซอร์เทนเมนท์ - บริษัท แอลแมค อินเตอร์เนชั่นแนล จำกัด ร้อยละ 40

* ที่ประชุมคณะกรรมการ ครั้งที่ 6/2550 ของบริษัท เมเจอร์ ซีนีเพล็กซ์ กรุ้ป จำกัด (มหาชน)
(บริษัท) เมื่อวันที่ 30 ตุลาคม 2550 ได้มีมติอนุมัติการขายหุ้นของบริษัท เอ็ม พิคเจอร์ส จำกัด
(MP) ที่บริษัทถืออยู่จำนวน 799,993 หุ้น คิดเป็นสัดส่วนร้อยละ 79.99 ของจำนวนหุ้นทั้งหมดของ
MP ให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (ทราฟฟิกคอร์นเนอร์)
ในราคาหุ้นละ 320 บาท โดยจะรับชำระค่าหุ้นดังกล่าวด้วยเงินสดทั้งจำนวน
หรือหุ้นสามัญเพิ่มทุนของทราฟฟิกคอร์นเนอร์ และ/หรือเงินสด
ทั้งนี้ราคาเสนอขายหุ้นดังกล่าวข้างต้นอาจมีการเปลี่ยนแปลงซึ่งขึ้นอยู่กับผลการตรวจสอบข้อมูล MP
ของทราฟฟิกคอร์นเนอร์

2.2 ภาพรวมการประกอบธุรกิจของบริษัท

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” “อีจีวี”
“พารากอน ซีนีเพล็กซ์” “เอสพละนาด ซีนีเพล็กซ์” และธุรกิจโบว์ลิ่งและคาราโอเกะ “เมเจอร์
โบว์ล ฮิต” และ “บลูโอ ริทึมแอน์โบว์ล”
เป็นบริการบันเทิงหลักที่จะดึงลูกค้าเข้ามาใช้บริการภายในสาขา สำหรับพื้นที่ส่วนที่เหลือภายในสาขา
จะถูกจัดสรรให้กับกิจการร้านค้าภายนอกเช่าดำเนินการ โดย กลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์ ซีนีเพล็กซ์เข้าไปในห้างสรรพสินค้า ศูนย์การค้าแบบเปิด
๖ไลฟ์สไตล์ มอล์ล) และห้างค้าปลีกขนาดใหญ่ ล้วนเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบว์ลิ่งที่เป็นบริการเพื่อความบันเทิงหลัก

ภาพรวมการประกอบธุรกิจของกลุ่มเมเจอร์ ซีนีเพล็กซ์ สิ้นสุด ณ วันที่ 31 ธันวาคม 2550
ภายใต้การบริหารงานของบริษัทและบริษัทย่อย สามารถแสดงเป็นแผนภาพดังนี้

[TABLE]

ภาพรวมการประกอบธุรกิจของกลุ่มอีจีวี สิ้นสุด ณ วันที่ 31 ธันวาคม 2550
ภายใต้การบริหารงานของบริษัทอีจีวี เอ็นเตอร์เทนเมนท์ (อีจีวี) และบริษัทย่อย
สามารถแสดงเป็นแผนภาพดังนี้

[TABLE]

*EGVE = บริษัท เอ็นเตอร์เทน โกลเด้น วิลเลจ เอ็กซิบิชั่น จำกัด **EGVX = บริษัท อีจีวี
เอ็กซิบิชั่น จำกัด ***EGVF = บริษัท อีจีวี ไฟว์สตาร์ จำกั

จากภาพรวมการประกอบธุรกิจของกลุ่มเมเจอร์ ซีนีเพล็กซ์ ดังแสดงข้างต้น
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

  รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 4
สาขาได้แก่สาขาสุขุมวิท สาขารัชโยธิน สาขาปิ่นเกล้า และสาขารังสิต

  รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ)

ในรูปแบบของสาขา บริษัทมีนโยบายการขยายสาขาโดยแบ่งออกเป็น 3 รูปแบบ คือ

1.  รูปแบบที่อยู่ในศูนย์การค้าขนาดใหญ่ (Shopping Complex) เช่น ศูนย์การค้าเซ็นทรัล
    พลาซ่า เป็นต้น

2.  รูปแบบที่อยู่ในห้างแบบ Discount Store / Hypermarket เช่น บิ๊กซี , เทสโก้ โลตัส
    เป็นต้น

3.  รูปแบบที่อยู่ในศูนย์การค้าแบบเปิด (Neighborhood Mall) เช่น J Avenue, The
    Esplanade ซึ่งดำเนินการโดยบริษัท สยามฟิวเจอร์ ดีเวลอปเมนท์ จำกัด (มหาชน) เป็นต้น

โครงสร้างรายได้ของกลุ่มบริษัท

โครงสร้างรายได้ของบริษัทและบริษัทย่อย ณ 30 มิถุนายน 2550 แสดงในตารางดังนี้

+-------------------------+------+------+------+------+------+------+
| กลุ่มธุรกิจ                 | งบ   |      | งบ   |      | ง    |      |
|                         | ตรวจ |      | ตรวจ |      | บตรว |      |
|                         | สอบปี |      | สอบปี |      | จสอบ |      |
|                         | 2545 |      | 2546 |      | ปี    |      |
|                         |      |      |      |      | 254  |      |
|                         |      |      |      |      | 7[1] |      |
+-------------------------+------+------+------+------+------+------+
|                         | ล้า   | ร    | ล้า   | ร    | ล้า   | ร    |
|                         | นบาท | ้อยละ | นบาท | ้อยละ | นบาท | ้อยละ |
+-------------------------+------+------+------+------+------+------+
| ธุรกิจในกลุ่มบันเทิง          | 1,24 | 66   | 1,67 | 68   | 1,82 | 63   |
|                         | 6.87 |      | 5.00 |      | 6.83 |      |
| 1. ส่วนงานธุรกิจโรงภาพยนตร์ |      | 11   |      | 12   |      | 10   |
|                         | 21   |      | 28   |      | 29   |      |
| 2.                      | 6.37 | 7    | 4.35 | 7    | 7.69 | 10   |
| ส่วนง                    |      |      |      |      |      |      |
| านธุรกิจโบว์ลิ่งและคาราโอเกะ | 13   | 12   | 17   | 10   | 29   | 10   |
|                         | 1.26 |      | 8.38 |      | 6.10 |      |
| 3. ส่วนงานธุรกิจโฆษณาและ   |      | 4    |      | 3    |      | 3    |
| ธุรกิจเสริม                | 22   |      | 25   |      | 29   |      |
|                         | 3.56 | -    | 4.49 | -    | 0.46 | 3    |
| 4.                      |      |      |      |      |      |      |
| ส่วน                     | 7    | -    | 7    | -    | 11   | 1    |
| งานธุรกิจให้เช่าพื้นที่และบริการ | 1.77 |      | 0.75 |      | 1.79 |      |
|                         |      |      |      |      |      |      |
| 5. รายได้อื่น              | -    |      | -    |      | 9    |      |
|                         |      |      |      |      | 3.18 |      |
| 6. ธุรกิจจำหน่ายวีซีดี ดีวีดี    | -    |      | -    |      |      |      |
| ลิขสิทธิ์ภาพยนตร์            |      |      |      |      | 3.22 |      |
|                         |      |      |      |      |      |      |
| 7. ธุรกิจศูนย์ออกกำลังกาย    |      |      |      |      |      |      |
+-------------------------+------+------+------+------+------+------+
| รวมรายได้                | 1,88 | 100  | 2,46 | 100  | 2,91 | 100  |
|                         | 9.83 |      | 2.97 |      | 9.27 |      |
+-------------------------+------+------+------+------+------+------+

+-------------------------+------+------+------+------+-------+------+
| กลุ่มธุรกิจ                 | งบ   |      | งบ   |      | งบตรว |      |
|                         | ตรวจ |      | ตรวจ |      | จสอบปี |      |
|                         | สอบปี |      | สอบปี |      | 2550  |      |
|                         | 2548 |      | 2549 |      |       |      |
+-------------------------+------+------+------+------+-------+------+
|                         | ล้า   | ร    | ล้า   | ร    | ล     | ร    |
|                         | นบาท | ้อยละ | นบาท | ้อยละ | ้านบาท | ้อยละ |
+-------------------------+------+------+------+------+-------+------+
| ธุรกิจในกลุ่มบันเทิง          | 2,35 | 50   | 2,44 | 46   | 2,8   | 43   |
|                         | 6.04 |      | 1.02 |      | 09.32 |      |
| 1. ส่วนงานธุรกิจโรงภาพยนตร์ |      | 7    |      | 8    |       | 8    |
|                         | 34   |      | 41   |      | 5     |      |
| 2.                      | 7.10 | 14   | 3.98 | 14   | 31.38 | 14   |
| ส                       |      |      |      |      |       |      |
| ่วนงานขายอาหารและเครื่องดื่ม | 68   | 10   | 72   | 10   | 9     | 8    |
|                         | 6.09 |      | 9.28 |      | 35.32 |      |
| 3. ส่วนงานธุรกิจสื่อโฆษณา    |      | 7    |      | 8    |       | 6    |
|                         | 46   |      | 53   |      | 5     |      |
| 4.                      | 7.61 | 11   | 5.05 | 10   | 19.28 | 9    |
| ส่วนง                    |      |      |      |      |       |      |
| านธุรกิจโบว์ลิ่งและคาราโอเกะ | 30   | 1    | 42   | 1    | 3     | 0.11 |
|                         | 4.55 |      | 4.25 |      | 82.87 |      |
| 5.                      |      |      |      | 3    |       | 11   |
| ส่วน                     | 53   |      | 54   |      | 6     |      |
| งานธุรกิจให้เช่าพื้นที่และบริการ | 2.90 |      | 2.41 |      | 19.31 | 1    |
|                         |      |      |      |      |       |      |
| 6. ธุรกิจจำหน่ายวีซีดี ดีวีดี    | 2    |      | 2    |      | 7.36  |      |
| และลิขสิทธิ์ภาพยนตร์         | 2.64 |      | 4.11 |      |       |      |
|                         |      |      |      |      | 6     |      |
| 7.                      |      |      | 13   |      | 93.87 |      |
| ธุรกิจศูนย์ออกกำลังกายและอื่นๆ |      |      | 6.55 |      |       |      |
|                         |      |      |      |      | 94.97 |      |
| 8. กำไรจากการจำหน่ายที่ดิน  |      |      |      |      |       |      |
| อาคารและอุปกรณ์           |      |      |      |      |       |      |
|                         |      |      |      |      |       |      |
| 9. รายได้อื่น              |      |      |      |      |       |      |
+-------------------------+------+------+------+------+-------+------+
| รวมรายได้                | 4,78 | 100  | 5,24 | 100  | 6,5   | 100  |
|                         | 8.82 |      | 6.65 |      | 93.68 |      |
+-------------------------+------+------+------+------+-------+------+

1.  โครงสร้างรายได้ปี 2545 บริษัทได้เปิดให้บริการเพิ่มขึ้นอีก 7 สาขา รวมเป็น 12
    สาขาโดยทยอยเปิดตั้งแต่เดือนกุมภาพันธ์ 2545 ดังนั้นสาขาที่เปิดใหม่ในปี 2545
    จะยังรับรู้รายได้ไม่เต็มปี

รายได้จากส่วนงานธุรกิจโรงภาพยนตร์ประกอบด้วย รายได้จากการขายบัตรชมภาพยนตร์ รายได้จากการขายขนมและเครื่องดื่ม รายได้ส่งเสริมการขาย และรายได้ค่าบัตรสมาชิก 

-   รายได้จากส่วนงานธุรกิจโบว์ลิ่งและคาราโอเกะ ประกอบด้วย
    รายได้จากค่าบริการเกมส์โบว์ลิ่ง รายได้จากค่าบริการห้องคาราโอเกะ รายได้จากค่าอาหาร
    และเครื่องดื่ม รายได้จากการให้เช่ารองเท้า

-   รายได้จากส่วนงานธุรกิจโฆษณา ประกอบด้วยรายได้จากการให้เช่าสื่อ
    และเวลาในการโฆษณาในโรงภาพยนตร์

-   รายได้จากส่วนให้เช่าและบริการ ประกอบด้วย รายได้ค่าเช่าและบริการ
    และรายได้ค่าสิทธิการเช่าและบริการตัดบัญชี

2.  สำหรับในปี 2546 บริษัทได้ขยายสาขาเพิ่มเติมอีก 3 แห่ง คือ

    1.  สาขานครสวรรค์ เริ่มรับรู้รายได้ตั้งแต่วันที่ 27 มิถุนายน 2546
        ให้บริการทั้งโรงภาพยนตร์และโบว์ลิ่ง

    2.  สาขาอุดรธานี เริ่มรับรู้รายได้ตั้งแต่วันที่ 19 ธันวาคม 2546 ให้บริการโรงภาพยนตร์

    3.  สาขานนทบุรี เริ่มรับรู้รายได้ตั้งแต่วันที่ 19 ธันวาคม 2546
        ให้บริการทั้งโรงภาพยนตร์และโบว์ลิ่ง

  นอกจากนี้ บริษัทยังได้เปิดให้บริการโบว์ลิ่งเพิ่ม คือ ที่สาขาพระราม 3 โดยเริ่มรับรู้รายได้ตั้งแต่
  วันที่ 27 พฤษภาคม 2546

3.  สำหรับปี 2547 ได้ขยายสาขาเพิ่มเติมอีก 1 แห่ง คือ สาขาฉะเชิงเทรา
    เริ่มรับรู้รายได้ตั้งแต่วันที่ 1 กรกฎาคม 2547 ให้บริการโรงภาพยนตร์และโบว์ลิ่ง
    นอกจากนี้โบว์ลิ่งยังเปิดเพิ่มเติมอีก 5 สาขา คือ สาขา J-Avenue ซ.ทองหล่อ 15
    สาขาอุดรธานี สาขาบางกะปิ สาขาบางนา และสาขาปิ่นเกล้า

  ทั้งนี้ ปี 2547 บริษัทยังได้ขยายการลงทุนในบริษัท แปซิฟิค มาร์เก็ตติ้ง แอนด์
  เอ็นเตอร์เทนเมนท์ กรุ้ป จำกัด จึงทำให้เกิดการรับรู้รายได้ในส่วนธุรกิจจำหน่ายวีซีดี ดีวีดี
  และลิขสิทธิ์ภาพยนตร์ และบริษัทได้มีการลงทุนในกลุ่มบริษัท อีจีวี เอ็นเตอร์เทนเมนท์ จำกัด
  (มหาชน) โดยวิธีการออกหุ้นเพิ่มทุนเพื่อไปแลกกับผู้ถือหุ้นเดิมของอีจีวี

4.  สำหรับปี 2548 บริษัทได้ควบรวมผลประกอบการของกลุ่มบริษัท อีจีวี เอ็นเตอร์เทนเมนท์
    จำกัด (มหาชน) และได้ขยายสาขาเพิ่มเติมอีก 4 แห่ง ดังนี้

    1.  สาขาปิยรมย์ เริ่มรับรู้รายได้ตั้งแต่วันที่ 1 มกราคม 2548 ให้บริการโบว์ลิ่ง

    2.  สาขาอ้อมใหญ่ เริ่มรับรู้รายได้ตั้งแต่วันที่ 22 เมษายน 2548
        ให้บริการทั้งโรงภาพยนตร์และโบว์ลิ่ง

    3.  สาขาอุบลราชธานี เริ่มรับรู้รายได้ตั้งแต่วันที่ 6 สิงหาคม 2548 ให้บริการโรงภาพยนตร์

    4.  สาขาเพชรเกษม เริ่มรับรู้รายได้ตั้งแต่วันที่ 29 กันยายน 2548
        ให้บริการทั้งโรงภาพยนตร์และโบว์ลิ่ง

  และเปิดเพิ่มเติมในสาขาเดิม อีก 2 สาขาแฟชั่น ไอซ์แลนด์ และ สาขาปิ่นเกล้า

5.  สำหรับปี 2549 บริษัทได้ขยายสาขาเพิ่มเติมอีก 6 แห่ง ในธุรกิจโรงภาพยนตร์ และโบว์ลิ่ง
    คือ สาขาพารากอน สาขาหัวหิน สาขาสมุย สาขาแจ้งวัฒนะ สาขาพิษณุโลก
    และสาขาเอสพละนาด

    1.  สาขาพารากอน เริ่มรับรู้รายได้ตั้งแต่วันที่ 27 มกราคม 2549
        ให้บริการทั้งโรงภาพยนตร์และโบว์ลิ่ง

    2.  สาขาหัวหิน เริ่มรับรู้รายได้ตั้งแต่วันที่ 18 กุมภาพันธ์ 2549
        ให้บริการทั้งโรงภาพยนตร์และโบว์ลิ่ง

    3.  สาขาสมุย เริ่มรับรู้รายได้ตั้งแต่วันที่ 3 พฤษภาคม 2549
        ให้บริการโรงภาพยนตร์และโบว์ลิ่ง

    4.  สาขาแจ้งวัฒนะ เริ่มรับรู้รายได้ตั้งแต่วันที่ 28 สิงหาคม 2549 ให้บริการทั้งโบว์ลิ่ง

    5.  สาขาพิษณุโลก เริ่มรับรู้รายได้ตั้งแต่วันที่ 14 กันยายน 2549 ให้บริการโรงภาพยนตร์

    6.  สาขาเอสพละนาด เริ่มรับรู้รายได้ตั้งแต่วันที่ 13 ธันวาคม 2549
        ให้บริการโรงภาพยนตร์และโบว์ลิ่ง

6.  สำหรับปี 2550 บริษัทได้ขยายโรงภาพยนตร์และโบว์ลิ่งเพิ่มเติมในสาขาเดิมอีก 3 แห่ง คือ
    สาขาสำโรง เพิ่มโรงภาพยนตร์ อีก 5 โรง และโบว์ลิ่ง 20 สาขาลาดพร้าว เพิ่มโบว์ลิ่ง 10
    เลน และสาขาแจ้งวัฒนะ เพิ่มโรงภาพยนตร์ 4 โรง และบริษัทได้ขยายสาขาใหม่เพิ่มเติมอีก
    3 แห่ง ในธุรกิจโรงภาพยนตร์ และโบว์ลิ่ง คือ สาขาพัทยา สาขาชลบุรี และสาขากระบี่

    1.  สาขาสำโรง เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 29
        เมษายน 2550

    2.  สาขาลาดพร้าว เริ่มรับรู้รายได้ในส่วนของธุรกิจโบว์ลิ่งตั้งแต่วันที่ 29 เมษายน 2550

    3.  สาขาแจ้งวัฒนะ เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 11 กรกฎาคม
        2550

    4.  สาขาพัทยา เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 9
        สิงหาคม 2550

    5.  สาขาชลบุรี เริ่มรับรู้รายได้ในส่วนของโรงภาพยนตร์ที่เพิ่มขึ้นและโบว์ลิ่ง ตั้งแต่วันที่ 11
        ตุลาคม 2550

    6.  สาขาธันวาคม เริ่มรับรู้รายได้ในส่วนของธุรกิจโรงภาพยนตร์ตั้งแต่วันที่ 7 ธันวาคม
        2550

เป้าหมายการดำเนินธุรกิจ

กลุ่มเมเจอร์ ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์
จากการขยายสาขาไปยังจุดต่างๆ ทั้งในกรุงเทพฯและต่างจังหวัด
ส่งผลให้ในปัจจุบันมีส่วนแบ่งทางการตลาด ประมาณร้อยละ 80 ในช่วงปี 2550
และเพื่อให้บรรลุเป้าหมายที่วางไว้
บริษัทได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่ม
ทางบริษัทก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์
และในเครือ ซึ่งบริษัทได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02-515-5555 )
    จองบัตรได้ทุกสาขา

2.  จองตั๋วภาพยนตร์ผ่าน BUG Live 1113

3.  ระบบการจำหน่ายบัตรผ่านทาง Internet โดยผ่าน website
    http://www.majorcineplex.com

4.  ระบบการจองบัตรชมภาพยนตร์ผ่านโทรศัพท์มือถือ กด *4999

5.  ระบบการเช็ครอบชมภาพยนตร์ผ่านโทรศัพท์มือถือ กด 4874999

นอกจากเป้าหมายการขยายธุรกิจโรงภาพยนตร์แล้ว
บริษัทได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปด้วย
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์
โดยคำนึงความเหมาะสมของพื้นที่และความเป็นไปได้ของโครงการเป็นหลัก
ซึ่งปัจจุบันทางบริษัทมีโบว์ลิ่งภายใต้แบรด์ “เมเจอร์โบว์ กรุ๊ป” และ “บลูโอ ริทึ่มแอนด์โบว์”
ทั้งหมด 28 สาขา (รวมสาขาที่อยู่กับโรงภาพยนตร์แบรนด์อีจีวี) รวมจำนวน 512 เลน
และห้องคาราโอเกะ 368 ห้อง และบริษัทยังได้เปิดให้บริการลานสเก็ตน้ำแข็ง จำนวน 1 ลาน
ที่สาขาเอสพละนาด ภายใต้ชื่อ “ซัปซีโร่” อีกด้วย

บริษัทยังได้มีการขยายตัวในส่วนของธุรกิจอื่นที่ช่วยสร้างศักยภาพในการเติบโตของยอดขาย
และช่วยผลักดันการใช้ทรัพยากรที่มีอยู่อย่างคุ้มค่ามากยิ่งขึ้น เช่น ธุรกิจสื่อโฆษณา
ซึ่งใช้พื้นที่ครอบคลุมทั้งภายในโรงภาพยนตร์และภายในพื้นที่ตัวอาคาร ผ่านรูปแบบต่างๆ เช่น
VDO-wall, Plasma Screen, Billboard, Cut-out, Tri-vision
ธุรกิจอาหารและเครื่องดื่ม รวมไปถึงธุรกิจจำหน่าย ดีวีดี วีซีดี และลิขสิทธิ์ภาพยนตร์

การที่บริษัทได้ร่วมลงทุนในบริษัท สยามฟิวเจอร์ ดีเวลอปเมนท์ จำกัด (มหาชน)
ซึ่งเป็นผู้ประกอบธุรกิจด้านพัฒนาอสังหาริมทรัพย์และบริหารพื้นที่
ซึ่งเป็นผู้ที่มีศักยภาพและชำนาญการพัฒนาอสังหาริมทรัพย์และบริหารพื้นที่ขนาดเล็ก
ซึ่งทำให้การขยายสาขาของบริษัทเป็นไปได้อย่างรวดเร็วและครอบคลุมทุกพื้นที่ได้มากขึ้นด้วย
ทั้งนี้เนื่องจากบริษัทดังกล่าวมีความสามารถพัฒนาอสังหาริมทรัพย์สำหรับอาคารที่มีพื้นที่ใช้สอยไม่เกิน
10,000 ตารางเมตร ไปจนถึงอาคารขนาดใหญ่กว่า 100,000 ตารางเมตร
เพื่อรองรับกับกฎหมายผังเมืองที่มีผลบังคับใช้ในบางพื้นที่ที่มีกฎหมายบังคับอยู่

นอกจากแผนงานขยายธุรกิจโรงภาพยนตร์และโบว์ลิ่งซึ่งเป็นแหล่งรายได้หลัก
บริษัทได้เปิดกว้างที่จะขยายบริการบันเทิงในรูปแบบอื่นๆ
ที่สอดคล้องและเกี่ยวเนื่องกับบริการบันเทิงที่มีอยู่
โดยมีวัตถุประสงค์เพิ่มความหลากหลายของบริการเพื่อตอบสนองความต้องการของลูกค้าในรูปแบบที่เน้นความทันสมัย
โดยบริษัทได้มีการร่วมทุนกับบริษัท แคลิฟอร์เนีย ว๊าว เอ็กซ์พีเรี่ยน จำกัด(มหาชน)
เปิดให้บริการสถานออกกำลังกาย ในรูปแบบบันเทิงสำหรับคนรุ่นใหม่ใส่ใจสุขภาพ

ด้วยผลความสำเร็จในการขยายสาขาโรงภาพยนตร์และโบว์ลิ่งออกสู่ต่างจังหวัดเริ่มที่จังหวัดเชียงใหม่
นครสวรรค์, อุดรธานี และฉะเชิงเทรา ที่ได้รับการตอบรับเป็นอย่างดีเกินความคาดหมาย
ทำให้บริษัทได้ขยายสาขาในต่างจังหวัดเพิ่มในปี 2549 อีกจำนวน 3 สาขา คือหัวหิน พิษณุโลก
และสมุย (สุราฏธานี) และในปี 2550 บริษัทได้ขยายสาขาไปยัง พัทยา และชลบุรี
ทั้งนี้บริษัทยังคงมองหาโอกาสในการขยายสาขาในต่างจังหวัดที่มีกำลังซื้อและมีความเป็นไปได้ของโครงการต่อไปอีกในอนาคต

[1] รวมผลประกอบการของ อีจีวี ในไตรมาส 4 เท่านั้น